Француску војску предводио је генерал Жан Моро и она је бројала 36 000 војника. Аустријску војску од 23 000 војника предводио је генерал Максимилијан Антон Карл. Након пораза код Вирцбурга, Моро је морао да се повуче из јужне Баварске. Аустријски генерал Антон Карл упорно га је гонио војском. До битке је дошло код места Биберах, на 35 км југозападно од Улма. Француска војска однела је одлучну победу.

Планина Голија је обрасла буковом шумом на северним, североисточним и источним експозицијама. Највећа површина под буквом налази се на Црном Врху (Бисер Вода). Висински интервал букве је доста широк, од 500 до 1.000 m надморске висине. Испод појаса букве налази се појас храста. Изнад појаса букве налази се појас мешовитих, буково–јелових и буково–смрчевих шума. Изнад 1.700 m заступљена је само смрча. Занимљиви су варијетети смрче који неодољиво подсећају на оморику, а два таква примерка расту поред Голијске реке и заштићена су. На Голији постоје три резервата природе који су под заштитом. Комплекс мешовитих шума јеле, смрче и букве на локацији изнад Љутих ливада је заштићен на површини од 30 ha још од 1950. Заштићен је и резерват шума смрче, јеле и букве на простору од 8,5 ha у близини Јанковог камена.

Посебан правац развоја млазних мотора, био је усмерен на решења, са којима се компресија ваздуха врши са спољним извором енергије. У томе правцу је било неколико извођења где је ваздух сабијан са класичним бензинским мотором. Прављена је смеша ваздуха и горива и убацивана у комору сагоревања, где се палила и сагоревала. Чак је у Јапану спремано такво решење за погон авиона камиказа, крајем Другог светског рата. Ова решења нису имала практичан успех.

Хемоглобинопатија се бави итсраживањем поремећаја у ланцу глобина једног од молекула хемоглобина. Поред анемије српастих ћелија, таласемија (такође познат као еритропоеза) једна је хемоглобинопатија чијим се истраживањем бави ова област хематологије

Џош Далас као сиромах/шармантни принц/Давид Нолан Вођа ратног савета у Зачараној шуми који се нашао у коми у Сторибруку. На почетку је познат само као Џон До у Сторибруку, јер је био у коми и нико није знао како се зове, али он се временом опоравио и открио да се зове Давид Нолан.Креатори серије такође преплићу историју шармантног принца са Принц и сиромах, са Даласом који глуми обе стране, и оригиналног Принца а и сиромаха који је заменио свог брата након што је убијен. Због ове историје, Далас је пробао да допринесе ""сеоски"" осећај у лику, да га направи више доступним гледаоцима. На питање шта чини шармантног принца различитим од ових пре, Далас је објаснио ""Он је још увек човек са истим емоцијама као и сваки други човек. Он је принц, али он је принц људи. Он испрља своје руке. Он је добио краљевство које треба да води. Он има породицу коју треба да заштити. Он гаји епску љубав према Снежани. Он је као и свако други. Он је човек"".